**Конспект за провеждане на изпит по**

Академично писане

**I. Обща информация**

|  |  |
| --- | --- |
| Специалност | Право |
| Форма на обучение | Редовна |
| Вид на дисциплината | Избираема |
| Водещ преподавател | проф. д.н. Малина Новкиришка-Стоянова |
| Продължителност на учебния курс | Един семестър |
| Аудиторна заетост | Лекции |
| Оценяване по време на учебния курс (текущо оценяване)\* | Не |
| Наличие на условия за допускане до изпит на редовната изпитна сесия\*\* | Не |
| Брой часове за самостоятелна подготовка | Моля, въведете броя на часовете за извънаудиторна заетост от учебния план |

**II. Тематично съдържание на учебния курс**

1. Основни понятия, свързани с академичното писане – теза, изследователски метод, мотиви, изследователски въпроси.
2. Правила, приложими към академичното писане- правна и институционална рамка. Основни категории в етиката на научните изследвания. Неправомерно поведение: етични и правни аспекти на плагиатството. Способи за установяване на плагиатство. Техники за превенция на плагиатството. Перифразиране срещу цитиране.
3. Жанрове на академичното писане. Същност, структура, съдържание, видове. Разграничения между различните жанрове.
4. Конспект. Резюме. Анотация. Библиографски и анотиран списък. Анализ и коментар на източник. Отзив. Рецензия.
5. Реферат (Доклад). Академично (научно) есе. Академична мултимедийна презентация.
6. Стратегия на академичното писане.
7. Организация на академичното писане – етапи и елементи. Управление на времето. Приложими системи за цитиране на използвания научен апарат.
8. Структуриране на съдържание писмения научен текст. Видове структури. Език и стил на писмения научен текст.
9. Подготовка на експозе и на мултимедийна презентация Психология на общуването и поведение при вербалната комуникация.

**III. Материали за самостоятелна подготовка**

1. Еко, У. Как се пише дипломна работа, София: Труд, 2013.
2. Мавродиева, И. Академично писание, Изграждане на успешни писмени и устни умения в процеса на академичната комуникация, София: ИК Сема РШ, 2005;
3. Мавродиева, И. Тишева, Й. Академична комуникация, София: ИК Сема РШ, 2010;
4. Мавродиева, И., Тишева, Й. От реферата до магистърската теза: Академично писане за студенти + електронни ресурси. София: БГ учебник, 2016.
5. Мавродиева-Георгиева, И. Как да презентираме успешно? София: Кота, 2007.
6. Матеева, Н. Да се учим да пишем есе. София: Анубис, 1999.
7. Радев, Р. Как се пише есе. История, теория, практика и христоматия. Варна: Славена, 1994.
8. Христова, К. Рецепта за есе. София: Модулатор – Образователни и консултантски услуги, 2005.
9. Франк, Д. Умението да говорим убедително. Учебник по ораторско майсторство. София: Нацио-нална асоциация Дебати, 2004;
10. Чалдини, Р., Влиянието. Психология на убеждаването. София: Изток-запад, 2005;
11. Морис, Д. Жестове и поведение. Въведение в езика на тялото. София: Сиела, 2002;
12. Форсайт, П. Започнете с най-важното. Организиране на времето. Как да организираме времето си за максимална производителност. София: ИнфоДАР, 2000;
13. НБУ- Наръчник по оценяване- <https://e-edu.nbu.bg/file.php/1/Nary4nik_po_oceniavane.pdf>
14. Ведър, О. 300 ВЪПРОСА, 3000 ОТГОВОРА. Наръчник за явяване на интервюта- <https://www.researchgate.net/publication/312147461_300_VPROSA_3000_OTGOVORA_Narcnik_za_avavane_na_intervuta> ;
15. Hartley, J.. Academic Writing and Publishing. A practical handbook. London: Routledge. 2008- <https://f7fcd88e-a-88c81eaa-s-sites.googlegroups.com/a/shumo.com/nudt/> ;
16. Writing and Rhetoric. Program in Writing and Rhetoric- <https://pwr.stanford.edu/> ;
17. Writing and Rhetoric - University Writing Program- <https://writing.nd.edu/writing-rhetoric/> .
18. Guide pour la rédaction d’un travail universitaire. HEC Montréal Université, 2020- <https://www.hec.ca/cfla/francais/document/guide-redaction-travail-cycles.pdf>
19. Gualdo, R., Raffaelli, L., Telve,S. Scrivere all'università. Pianificare e realizzare testi efficaci. Roma : Carocci, 2014- <https://books.google.bg/books/about/Scrivere_all_universit%C3%A0.html?id=ZPC6ngEACAAJ&redir_esc=y>

**IV. Изпитване и оценяване**

**1. Текущо оценяване**

Ако не предвиждате провеждането на текущо оценяване, моля, изберете от падащото меню опцията „Не се провежда текущо оценяване“. В останалите случаи моля, в това поле посочете в какво се изразява текущото оценяване – форми и брой на текущите проверки, както и относимостта им към крайната оценка (използват ли се като условие за допускане до изпит или не). Моля, имайте предвид, че текущото оценяване е „задължително“ и „незадължително“. Ако за вашата дисциплина то е задължително (вж. по-долу чл. 14 от ПОУДСП), то резултатите от провеждането му задължително следва да имат отношение към допускането до редовен изпит. Ако дисциплина Ви не изисква задължително текущо оценяване (чл. 14 ПОУДСП), но въпреки това Вие предвиждате провеждането на такова, имайте предвид, че независимо от резултатите му, то не може да се използва като условие за допускане до изпит.

**2. Условия за допускане до изпит на редовната сесия**

Ако дисциплината Ви не попада в кръга на посочените в чл. 9, ал. 2 от ПОУДСП (вж. по-долу), моля изберете от падащото меню опцията „Не се предвиждат условия за допускане до изпит“. В останалите случаи моля, изберете опцията „Едно от двете: 1. Минимум 50 % присъствия на семинарните занятия или 2. Изпълнение на задачите от задължителното текущо оценяване“.

Ако в предишното поле сте избрали първата опция, моля тук изберете опцията „бяло поле (в опцията липсва текст)“. В останалите случаи, моля, в това поле, опишете в какво се изразява успешното изпълнение на задачите от задължителното текущо оценяване за да бъде студентът допуснат до изпит на редовната сесия.

**3. Форма и процедура на изпита**

Студентите представят в определен от преподавателя срок есета по предварително зададена тема. На определената дата на изпита есетата се представят публично и се дискутират.

**4. Критерии за оценяване**

Критериите за оценяване са въз основа на:

* съответствие на тезата със зададената тема и заглавието на есето
* яснота на тезата
* пълнота и логическо организиране на аргументацията на тезата
* ясна структура на изложението
* подходящ стилов регистър
* граматическа, правописна и пунктуационна коректност.

**5. Особени изисквания**

Не се поставят особени изисквания

Правила за организация на учебната дейност в специалността „право“ на Юридическия факултет на ПУ “Паисий Хилендарски“

\* Чл. 14. (1) Текущото оценяване е задължително за всички учебни дисциплини, по които се провеждат семинарни занятия. То се осъществява в рамките на семинарните занятия при предварително разработена система за текущо оценяване, която се оповестява в конспекта по чл. 18.

(2) При оповестяване на системата за текущо оценяване по предходната алинея задължително се посочват и минималните изисквания относно изпълнението на условието по чл. 9, ал. 2, буква „б“ от настоящите правила.

(3) Текущите проверки на резултатите от обучението в съответните учебни курсове се насрочват от преподавателя, водещ семинарните занятия, съобразно предвиденото в учебната програма и хода на учебните занятия.

(4) При насрочване на текущи проверки студентите се уведомяват предварително, в разумен срок, за обхвата на учебния материал и критериите за оценяване.

\*\* Чл. 9. (1) Студентите участват в учебния процес посредством изпълнението на аудиторни и извънаудиторни дейности съобразно учебните програми на отделните учебни курсове.

(2) В учебните курсове, за които в учебния план е предвидено провеждането на семинарни занятия, участието на студентите в учебния процес не се зачита, в случай че не е изпълнено поне едно от следните условия: а) присъствие на най-малко половината от общия брой на проведените семинарни занятия; б) успешно изпълнение на задачите от задължителното текущо оценяване по чл. 14, ал. 2.

(3) При незачитане участието на студентите в обучението те не се допускат до оценяване на редовната изпитна сесия.